open-index/open-wikipedia-markdown huggingface dataset:
مسبقة ميترية

**لمسبقة لميترية** (ب ) هيّا مسبقة د عبرة لي كاتّزاد ل عبرة بسيطة باش تعطي مضاعفات ؤلا أجزاء ديال هاد لعبرة. جميع لمسبّقات لميترية لي مخدّمين دابا عشريين (مبازيين على لعاداد 10). كلا مسبّقة ميترية عندها رمز وحيد لي كيقدر يتزاد ف لبدية د كلا عبرة بسيطة، باش تعطي عبرة خرة لي كاتساوي لعبرة لبسيطة مضروبة ف ؤلا مقسومة على مضاعف ديال عشرة. متلاً لمسبّقة كيلو- *kilo* كاتعطي عبرة كاتساوي 1000 مرة لعبرة لأساسية، بحال كيلوڭرام = 1000 ڭرام، كيلوميتر = 1000 ميترو، كيلوجول = 1000 جول. لمسبّقة ميلي- *mili*، لعكس ديالها كاتدل على عبرة لي كاتساوي  لقيمة د عبرة بسيطة، بحال ميليميتر =  ميترو.

لمسبّقات لعشرية من بين لمزايا ديال سّيستيم لميتري، و 6 منهوم كيرجعو ل لوقت فاش بدا كيتخدّم هاد سّيستيم ف عوام 1790. تا معا عبرات لي ماشي ف سّيستيم لميتري، كيتخدّمو هاد لمسبّقات شي مرات.

لمسبّقات ديال سّيستيم لعالمي هوما لمسبّقات لي تّختارو بشكل رسمي باش يتخدّمو ف سّيستيم لعالمي د لعبرات، من طاراف لبيرو لعالمي ديال لوزان و لعبارات (ب ). ف 18 نونبر 2022 تزادو 4 ديال لمسبّقات لميترية بشكل رسمي هوما كويطّا (10^{30})، رونّا- (10^{27})، رونطو- (10^{-27})، و كويكطو- (10^{-30}).

## مصادر


تصنيف:لفيزيك
تصنيف:عبرات د طول
تصنيف:مقالات فيها مصدر و علاين 3000 بايت
تصنيف:ستيتناء من طاݣ ناقصين تصاور
الحل تاع دولة وحدة

تصغير|خريطة كاتوْرّي الحدود تاع إسرائيل، الضفة الغربية، قطاع غزة، ؤ الهضبة تاع الجولان.

**الحل تاع دولة وحدة** (النڭليزية: **One-State solution**؛ العربية: **حل الدولة الواحدة**؛ العبرية: **פתרון המדינה האחת**) للي بعض المرات كايتسمى **دولة بجوج أوطان** (النڭليزية: **bi-national state**)، هو واحد الحل مقتاراح للصراع لإسرائيلي الفلسطيني للي كايقتارح التصاويب ديال دولة وحدة ل لفلسطينيين ؤ لإسرائيليين، شادّة من الواد تاع لأردن (الحدود مع لأردن) حتال الميديطيراني ؤ تكون كا تضم إسرائيل، الضفة الغربية ؤ قطاع غزة. مسطلح **الواقع تاع دولة وحدة** كايوصف المعتقد ؤلا الشوعور د أن لأمر الواقع ف إسرائيل/فلسطين كايفرض بأنهم عمليا ديجا دولة وحدة.

بزاف د الموضيلات تعطاو كا مقترح يتأمپليمونطا بيه الحل تاع دولة وحدة. الموضيل اللول هو الدولة المركزية للي كاتكون فيه حكومة وحدة كاتحكم الطيريطوار د فلسطين/إسرائيل كامل ؤ للي ڭاع السكان ديالها كايتمتعو فيه بالجنسية ؤ كاتعطاهم نفس الحقوق ب غض النضر على ليتنية ؤلا الديانة متاعهم. شي إسرائيليين كايطالبو ب ڤيرصيو ديال الموضيل للي فات للي إسرائيل كاتأنيكسي فيه غير الضفة الغربية ؤ ماشي قطاع غزة ؤ كاتحافض فيه على الطابع ليهودي ؤ الديموقراطي متاع الدولة مع أقلية عربية كبر من للي عليه دابا. الموضيل التاني كايدعي لأن إسرائيل تأنيكسي الضفة الغربية ؤ تصاوب ل لفلسطينيين للي فيها إقليم كايتمتع ب لوطونومي. الموضيل التالت كايتلخص فالتصاويب ديال دولة فيدرالية عندها حكومة مركزية ؤ مديريات فيدرالية، شي وحدين فيهم فلسطينيين ؤ لوخرين يهوديين. الموضيل الرابع عبارة على كونفيدرالية بينات الدول الراهنة د الحل تاع جوج دولات فين الدول بجوج غايكونو مستاقلين على بعضياتهم ولكن كايتشاركو السلطة ف شي مجالات ؤ فين الإسرائيليين ؤ الفلسطينيين بجوج عندهم الحق ديال الإقامة فالدولات بجوج.

واخا الحل تاع دولة وحدة كايتناقش كتر فالأوساط لأكاديمية، غير هو باقي ما خداش حقو فالجهود الرسمية ديال الحل د النزاع حيت كايغمق عليه الحل تاع جوج دولات. حسب واحد الستيطلاع تدار ف 2017، الحل تاع دولة وحدة كايحضى ب تاييد عند 36% ديال الفلسطينيين، 19% ديال ليهود د إسرائيل، ؤ 56% ديال عرب 48. ولكن واخا هاكداك الهتيمام بالحل تاع دولة وحدة غادي ؤ كايكبر حيت الحل تاع جوج دولات ما وصّل لحتى مخرج.

## مصادر


تصنيف:سياسة دولية
تصنيف:مقالات فيها مصدر و 3000 بايت
تصنيف:تعبيرات متعلقة ب لمطايفة بين فلسطين و إسرائيل
تصنيف:پروصي د السلام بين فلسطين و إسرائيل
سياسة

**السياسة** ؤلا **لپوليتيك** (من ليونانية لبالية **Πολιτικά**، ب معنى **الشان د لمدينة**) هيّا مجموعة د النشاطات لي كيديرها بنادم و لي عندها علاقة معا لماخدة د لقرارات ف إطار مجموعة بشرية، و شكال خرين ديال لعلاقات د لقوة، بحال توزيع لموارد و لمواقع د السلطة و الشان لإجتيماعي. لفرع د لعولوم لإجتيماعية لي كايدرس سّياسة و لحوكومة كاتسما لعولوم سّياسية.

ف لفترة لعصرية، ف إطار دّوال لقومية، بزاف د لأفراد كيفورميو أحزاب سياسية لي كايمتّلو لأفكار ديالهوم. لأعضاء ديال شي حيزب كيتّافقو بيناتهوم باش يكونو عندهوم نفس لمواقف السياسية من مجموعة د لقضايا، و يدعمو نفس التبديلات ف لقوانين و نفس لقيّاد. نّتيخابات ف لعادة كاتكون تنافس مابين أحزاب سياسية على مواقع ديال السلطة.

نّيضام سّياسي هوّا واحد لكاضر لي كيحدد طّرقان لمسموح بيها ف ممارسة السياسة ف شي مجتمع. التاريخ د لفيكر السياسي نقدرو نطراسيوه تال لفترة لقديمة، ب أعمال لي حطات سّاس ديال لأنضمة لي كانعرفو دابا بحال كتاب لجمهورية ديال أفلاطون لي تّكتب هادي علاين 2400 عام، و لمكتوبات ديال لفيلسوف الشينوي كونفوشيوس، و كتاب أرطاشاسطرا ديال لفيلسوف لهندي شاناكيا.

## مصادر


تصنيف:لمجتمع
تصنيف:مقالات فيها مصدر و 3000 بايت
تربيط

تصغير|
**التربيط** (ب ) هو ممارسة الربيط يعني تكتف شريك علا قبل الإثارة الجنسية ولا الجمالية ولا تحفيز الحسية.وتيتخدم ل هاذ الغرض حبل ولا مينوط ولا حبل تربيط خاص وبزاف تاع الماطيريال.

التربيط ماتايعنيش بضرورة السادية ولا المازوخية. فراه تتمارس مع سيكس ومعا شي ممارسات تاع البي دي إس إم .

## مصادر


تصنيف:بي دي إس إم
تصنيف:سيكس
حوكومة

[تصغير|جتيماع ديال رئيس لحوكومة د لمغريب، [عبد الإله بن كيران|عبد الإله بنكيران، معا نائب الرئيس د لهند حميد أنصاري، ف 31 ماي 2016]]
**لحوكومة** هيّا واحد لمؤسسة سياسية، لي كاتّمتّل ف سيستيم ؤلا مجموعة د الناس لي عندهوم سلطة تنفيدية فوسط شي جماعة منضّمة، عادةً دولة، و لي كاتسيّر شي جماعة ؤلا بلاد. ف نضام برلماني، كاتكون لحوكومة مسؤولة قدّام لبرلمان لي كيتكوّن من مومتلين منتاخبين ديال الشعب. ف نضام رئاسي، كاتكون لحوكومة مسؤولة قدّام رّئيس بوحدو.

لحوكومة كاتدير قرارات ؤ كاتنفّدها بشكل لي كيضمن لإستمرارية ديال الدولة.

رّئيس ديال لحوكومة كيتسما تا رئيس د لوزارا ؤلا لوزير اللول.

## نوطات لوغاوية

## مصادر


تصنيف:سياسة
مهدي طاريمي

**مهدي طاريمي** (مزيود ف 18 يوليوز 1992) لعّاب إيراني كيلعب مهاجم هداف معا لفرقة لبرتغالية د ف.س. پورطو و معا لمنتخب د إيران د لكورة. ف 2010، بدا لكاريير لكروية ديالو ف إيران معا فرقة "شاهين بوشهر".

لعب لمرة لّولة معا لمنتخب د إيران ف 2015، و شارك ف كاس لعالم 2018، كاس أسيا 2019، و كاس لعالم 2022.

## مصادر

تصنيف:زيادة 1992
تصنيف:كوايري
تصنيف:إيران
تصنيف:ناس حيين
تصنيف:لعابا د كاس لعالم 2018
نسيم حداد

**نسيم حداد** هو باحث و فنان مغربي تزاد ف الرباط عام 1983، تايهتم بلغنا التقليدي لمغريبي بحال لعيطة و شعبي و لغيوان ولملحون ولأغنية لأمازيغية و غيرها من لفنون دلغنا لمرتابطة بتراث دلمغريب.

## حياتو
خدا نسيم لباك ديالو تخصص صيونص ماط، من بعدو خدا ليصونص ف لماط و لأنفورماتيك، بعدها ماسطر فلفيزيك لمعلوماتية من لجامعة ديال محمد لخامس فرباط. بعد لماسطر نتاقل نسيم للمركز لأوروپي دلأبحاث النووية فسويسرا فين قدر ياخد دكتورا دولة فلفيزيك النووية، بعد ما شارك فكثر من 350 بحث علمي منشور فمجلات عالمية. بعد ما تخرج، قرر نسيم باش يخلط بين لبحث لعلمي و الشغف ديالو بلفن لفولكلوري لمغريبي لأصيل، لي تايحاول يحييه من جديد و يرجع ليه قيمتو فلمغريب، و يوتق لأغاني الشفهية التراثية دلمغريب. نسيم مزوج و أب.

## لمسيرة لفنية ديالو
لمسيرة لفنية ديال نسيم حداد بدات عام 2014 ، قبل مايكون فنان ولا مغني، هو باحث فلفنون الشعبية لمرتابطة بتراث ديال لمغريب، و شغوف بهاد نوع ديال لفن، لي نشر فيه بزاف ديال الدراسات، و شارك فبزاف ديال لمؤتمرات متعلقة بيه، و شارك ف شحال ديال السهرات فلمغريب و فلخاريج. رتيباط نسيم بهاد لفن بدا معا ناس لغيوان لي كان شغوف بيهم بزاف من صغرو، و منهم قدر ينفاتح على فنون تراثية خرة، خصوصا فن لعيطة لي بحث فيه بزاف و قدر يجمع لعيوط دلمغريب فرحلة لي فاتت 5000 كلم من لبحث. قدر ينشر نتيجة دلبحث ديالو عام 2014 على شكل وثائقي لي تعرض ف لجزيرة لوثائقية بعنوان *" العيطة، رحلة نغم"*. الهدف ديال نسيم هو يوتق التوراث لفني الشفهي لمغريبي و يحافظ عليه (نص و لّحن) من لإنقراض، و يعطيه نفس جديد.

## لأعمال لفنية ديالو
نسيم عندو مشاريع فنية معا فنانين كبار بحال حجيب و حمزة نميرة، لقناة ديالو فليوتيب فيها كثر من 60 أغنية، أغلبهم فلعيطة، و عندو كثر من 319 ألف مشتارك فلقناة، و لأغنية ديالو *"قالت لي نعطيك"* فاتت 15 مليون مشاهدة عام 2022.، زيادة على هادشي، نسيم خدم مقدم ديال سهرات فنية فلقناة اللولة لمغربية بعنوان "جماعتنا زينة"، كيف ما عندو ألبوم غنائي مهم سميتو "كو دو كور".

### لأغاني ديالو

## مصادر

## مزاود
* الصفحة د نسيم حداد ف Semantic Scholar

تصنيف:فنانين ؤ فنانات مغاربا
تصنيف:ناس تزادو ف الرباط
تصنيف:زيادة 1983
تصنيف:مقالات فيها مصدر و 3000 بايت
تصنيف:ناس د بجعد
نص دواز

[تصغير|لكريسطالات د [سيليسيوم|سّيليسيوم من بين أكتر لمواد النص دوّازة لي كاتخدّم ف لميكروإليطرونيك و لمصاوبة د لألواح الشمسية]]
**النص دوّاز** (ب ) هوّا أي مادة لي الدوّازية التريسينتية ديالها قل من ديال الدوّاز، بحال نّحاس، و كتر من ديال مادة عازلة، بحال جّاج. لمقاومية ديال المادة النص دوازة كاتنقص كلما تزادت لحرارة ديالها.

لمواد النص دوازة كاتخدّم ف لمصاوبة ديال مكوّنات إليكطرونية بحال طّرونزيسطور، ضيوض، و سّيركويات لمتكاملة.

لأجهيزا لي مصاوبة ب مادة نص دوازة كيكونو عندها خاصيات مزيانين بحال تدواز السارح (التيار) ف واحد لاتيجاه كتر من واحد أخور، تبدال لقيمة ديال لمقاومة، و التأتر ب لحرارة ؤلا لوجود ديال الشعا.

## مصادر


تصنيف:لفيزيك
عبدلحميد صابيري

**عبد الحميد صابيري**، تولد ف 28 نونبر 1996 ف ݣولميمة، هو كوايري مغريبي كيلعب وسايطي.

## حياتو
تزاد صابيري ف ݣولميمة ف لمغريب ؤ هاجر معا عائيلتو ل ألمانيا ملي كانت عندو تلت سنين. تما، كبر ف فرانكفورت ؤ عندو دوبل جينسية د ألمانيا ؤ لمغريب.

شارك صابيري ف كاس لعالم 2022 ف قطر، ؤ ماركا بيت ضد بلجيكا ؤ لي هو أول بيت من كوفرة ف تاريخ لمشاركات د لمغريب ف كاس لعالم، والاكين لفيفا ف لخر حسباتو ل رومان سايس.

## إحصائيات

### معا لمونتخاب
الطابلو التالي كيليستي لماتشات د لمونتخاب د لمغريب لي شارك فيهم عبدلحميد صابيري من 23 شتنبر 2022 حتال دابا.

## مصادر

تصنيف:زيادة 1996
تصنيف:كوايري مغريبي
تصنيف:بيوغرافيا د رجال
تصنيف:ناس تزادو ف ݣولميمة
تصنيف:ألمانيين من أصل مغريبي
تصنيف:ناس حيين
تصنيف:مقالات فيها مصدر و 3000 بايت
تصنيف:كوايري ألماني
تصنيف:رياضيين من أصل مغريبي
نينجا

[تصغير|رسمة ديال نينجا د الرسام الجاپوني [هوكوساي (1817)]]
**النينجا** (ب الجاپونية 忍者) ولا **شينوبي** (ب الجاپونية 忍び) هي جماعة بدا تيتكتب عليهوم فالقرن 15 كمنظمات ت الدبزة سيطرات على مناطق إيجا وكوجا وسط الجاپون واخا راه الأساليب تاع حرب العصابات و التجسس بدات قبل وقيتة طويلة. فهاد الوقت بدات المواجهات بين عشائر تاع الدايمو على بلايص صغيرة وبدات حرب العصابات والاغتيالات باش تعوض الهجوم تلڭدام. من بوشيدو، رمز الساموراي حرم هاذ الأساليب وعتابرها ماتاتشرفش، وماقدرش الدايموي باش يدير المهام بالقوة الخاصة ديالو، فكان عليه يشري ويطلب دعم من النينجا.

## مصادر


تصنيف:فنون د لمقاتلة
كناري

**لكناري** (الإسم العلمي: Serinus canaria forma domestica) هو نوع ديال الطيور لمدجنة من لكناري لبري، واحد من نواع ديال طيور لي كاتغني، من لفصيلة ديال شرشوريات، تايرجع لأصل ديالو لجزيرة ماكرونيزيا (جزر الأزور، وماديرا، وجزر الكناري).

## تاريخ ديال تدجين
تصغير|308x308px|كناري من لمغريب
تربى لكناري على يد بنادم أول مرة فلقرن سبعطاش، فاش جابوه لبحارة صبليون لأوروپا. و كان فديك لوقت التمن ديالو غالي بزاف، عليها كان موجود غير فلقصورة ديال لمولوك، و عند لقساوسة ديال لكنيسة لي كانو تايبيعو ويشريو فيه، لكن كانو تايبيعو غير دكورة حيت غير هوما لي تايغنيو، لي خلى لأعداد ديالو تنقص، و تمن ديالو يزيد. بعد صبليون وصل لكناري للطاليان، و تزادت شعبية ديالو فيها، لي خلى سلالات جديدة من هاد طوير تبان فأوروپا. نفس لبلان وقع فنڭليز، كان هاد طير فلول غير عند لمرفحين، لكن فتالي قدرو لمواطنين لعاديين يربيوه، و تازدت شعبية ديالو فأروبا، و بعدها فلعالام كامل.

## مصادر


تصنيف:حيوانات أليفة
تصنيف:طيور د لمغريب
تصنيف:طيور مربيين
تصنيف:كانار (ݣنس)
تصنيف:طيور توصفو ف 1758
حمادة هلال

**محمد عبد الفتاح عبد العزيز هلال** (مزيود ف 20 مارس 1982) المعروف ب سميتو لفنية **حمادة هلال** هو مغني، و ممثل، و ملحن مصري.

## مصادر

تصنيف:مصريين
تصنيف:مومتيل مصري
تصنيف:ناس حيين
تصنيف:زيادة 1982
تصنيف:زيادة 1980
أرمد

**أرمد** هو دوار مجمع كاين ف جماعة أسني، دائرة أسني، إقليم لحوز، جهة مراكش آسفي ف لمغريب. هاد دّوار كينتامي ل مشيخة إمليل. لعاداد د سّكان ديالو واصل ل 1200 شخص على حساب لإحصاء الرسمي د عام 2014. هو دوار لي كاين ف الجبل، ف السلسلة ديال لأطلس الكبير الغربي.

## الجغرافيا
دوار أرمد بعيد ب 70 كلم على مدينة مراكش على ارتفاع حوالي 1750 ميترو على البحر فالجبال ديال الأطلس الكبير، هاد الدوار مشهور بلفلاحة، خصوصا التفاح والݣرݣاع، و فيه بزاف د لوبيرجات، والمحلات ولعشاش دالتجارة السياحية والبيع دالمنتجات التقليدية والماكلة.

## السكان
### إحصائيات عامة
عدد السكان ديال أرمد تزاد ب 14.8% و عدد لفاميلات تزاد ب 23.0% مابين 2004 و 2014. ف 2014، عدد لبالغين كان 804 واحد، منهوم 436 دكور و 368 نتوات.

ImageSize = width: 220 height: 220
PlotArea = left: 70 right: 40 top: 20 bottom: 20
TimeAxis = orientation: vertical
AlignBars = justify
Colors =
 id: gray1 value: gray(0.9)
DateFormat = yyyy
Period = from: 0 till: 2000
ScaleMajor = unit: year increment: 1000 start: 0 gridcolor: gray1
PlotData =
 bar: 2004 color: green width: 1 
 from: 0 till: 1045 width: 25 text: 1045 textcolor: black fontsize: 8px
 bar: 2014 color: red width: 1 
 from: 0 till: 1200 width: 25 text: 1200 textcolor: black fontsize: 8px

ImageSize = width: 220 height: 220
PlotArea = left: 70 right: 40 top: 20 bottom: 20
TimeAxis = orientation: vertical
AlignBars = justify
Colors =
 id: gray1 value: gray(0.9)
DateFormat = yyyy
Period = from: 0 till: 300
ScaleMajor = unit: year increment: 1000 start: 0 gridcolor: gray1
PlotData =
 bar: 2004 color: green width: 1 
 from: 0 till: 165 width: 25 text: 165 textcolor: black fontsize: 8px
 bar: 2014 color: red width: 1 
 from: 0 till: 203 width: 25 text: 203 textcolor: black fontsize: 8px


* لفاميلات:
### الجواج و لولادة
ف 2014، نسبة د الجواج ف أرمد واصلة ل 5.5%، و لموعدّال د لعمر عند الجواج اللولاني هوّ 24.1 عام (26.7 عند الرجال، 20.1 عند لعيالات). لخصوبة عند لعيالات واصلة ل 4.8، و لخصوبة لكاملة ل 1.1.

### التسكويل
ف 2014، نسبة د التسكويل واصلة ل 98.6%، و نسبة د لأمية واصلة ل 36.1%.

### لخدمة
ف 2014. نسبة د الناس النشيطين ف دوار أرمد واصلة ل 41.4%، و نسبة د الشوماج واصلة ل 6%.

## نوطات

## مصادر

تصنيف:جهة مراكش آسفي
تصنيف:دوار ف لمغريب
تصنيف:دوار ف إقليم لحوز
تصنيف:مقالات فيها مصدر و 3000 بايت
إيهاب توفيق

**إيهاب توفيق** (مزيود ف 7 يناير 1966)، مطرب مصري، كيتّعتابر من بين أشهر لمغنين ف لوطن لعربي. بدا لكاريير لفنية ديالو ف أوائل التسعينات من لقرن لعشرين.

## مصادر


تصنيف:مصريين
تصنيف:زيادة 1966
تصنيف:ناس تزادو ف لقاهرة
تصنيف:ناس حيين
تصنيف:مقالات فيها مصدر و 3000 بايت
إم1 أبرامز

**إم1 أبرامز** (ب ) هي دبابة د الدبزة رئيسية ميريكانية من الجيل الثالث دخلات للخدمة فالعسكر الميريكاني فعام 1980 فبلاصة دبابات إم-60 باتون. الوزن ديالها فيه 63 طن وهي مسلحة ب مدفع من عيار 120 ملم و جوج رشاشات عيار 7.62 ملم وفيها موطور توربيني بقوة 1.500 عاود. وتسمات على سمية الجنرال كريتون أبرامز، رئيس الأركان و قايد العسكر الميريكاني ف ڤيتنام من 1968 ل 1972.

## مصادر

تصنيف:دبابات رئيسية د الدبزة
تصنيف:مركبات عسكرية
محمد إمام

**محمد إمام** (مزيود ف 16 شتنبر 1984)، مومتيل مصري. وهو ولد لفنان عادل إمام و خو شقيق د لمخرج رامي إمام.

## مصادر

تصنيف:مصريين
تصنيف:ناس تزادو ف لقاهرة
تصنيف:زيادة 1984
تصنيف:ناس حيين
تصنيف:زيادة 1988
محمد صلاح

**محمد صلاح حامد محروس غالي** (مزيود ف 15 يونيو 1992) هو كوايري مصري، كايلعب ف مركز الجناح ليمن مع فرقة ليڤرپول ف لبوطولة النڭليزية لممتازة و لمنتخب لوطني لمصري د لكورة.

## مصادر

تصنيف:زيادة 1992
تصنيف:مصريين
تصنيف:ناس حيين
تصنيف:لعابا د كاس لعالم 2018
تصنيف:لعابا د كاس إفريقيا 2023
عادل إمام

**عادل محمد إمام محمد بخاريني** (مزيود ف 17 ماي 1940) معروف ب سميتو لفنية **عادل إمام**، هو مومتيل أفلام و مومتيل تلفزيوني و مسراحي مصري. كيتّعتابر واحد من أشهر لمومتيلين ف مصر و لعالم لعربي.

## مصادر


تصنيف:مصريين
تصنيف:زيادة 1940
تصنيف:ناس حيين
كاترينا كيف

**كاترينا كايف**، سميتها فاش تزادت **كاترينا توركوطي** (مزيودة ف 16 يوليوز 1983) ف هونكونڭ البريطانية، هي مومتيلة وعارضة بريطانية-هندية، بانت فأفلام هندية، تيلوڭوية، و مالايالامية. من عام 2003، بدات ملي بانت فبزاف تاع الأفلام التجارية الناجحة، ولي خلاتها وحدة من أشهر المومتيلات فبوليود فهاذ الوقيتة.

## حياتها
خدمات كايف ف لندن عارضة وكتاشفها الموخريج كايزاد ڭوستاد، لي عطاها دور مهم ففيلم بووم (2003). ونتاقلت لمومباي وقدمات بزاف تاع العروض تما. وبزاف تاع سينيمائيين فالبدية ماسيناوش معاها حيث ماتتهضرش الهندية.

بانت مع لمومتيل أبهيشيك باشان ففيلم *ساركار* فعام 2005 لي لعبات دور صغير ك صاحبتو. ماين بيار كيون كيا (2005)، لي جمعها مع سلمان خان، و ڭبضات فيه جائزة ستاردست لأحسن مومتيلة فلبنات.

و بقات هاكاك حتال 2009، و بانت فعام 2009 فنيويورك، مع جون أبراهام وححق نجاح كبير. وڭال عليها الناقد تاران أدارش بلي "كاترينا تمنحك أكبر مفاجأة. و حيت أنها معروفة بأدوارها البراقة، تبتات كاترينا بلي قادرة تحقق لكتير يلا عطاها المخرج والكاتب دور جوهري.

## الجوائز
* 2006: جائزة ستاردست ل أحسن أداء من بين لمومتيلات
* 2008: جوائز زي سين، جائزة الممثل الهندي البريطاني
* 2008: جوائز IIFA، جائزة المغنية لأكتر أناقة د هاد لعام
* 2008: جوائز سابسى لأفضل كوان، أفضل بطلة
* 2009 : جائزة راجيف غاندي

## مصادر

تصنيف:زيادة 1983
تصنيف:عارضات بريطانيات
تصنيف:عارضات هنديات
تصنيف:مومتيلة هندية
تصنيف:مومتيلة بريطانية
تصنيف:ناس حيين
تصنيف:مقالات فيها مصدر و 3000 بايت
لمرحلة د لإقصاء لمباشر د كاس لعالم 2022

تصغير|التتويج ديال لارجونتين ب كاس لعالم 2022
**لمرحلة د لإقصاء لمباشر** د كاس لعالم 2022 هيّا لمرحلة التانية ف هاد التورنوا لي بدات من 3 دجنبر و غادي تسالي ف 18 دجنبر. لفراقي جّوج لّولين د كلا ڭروپ تأهلو ل هاد لمرحلة باش يلعبو 15 ماتش على 4 د لأدوار، لي الرابحة ف كلا واحد فيهوم كاتدوز ل دّور جّاي، تا كاتبقا فرقة وحدة رابحة لي كاتدي كاس لعالم. ب لإضافة ل هادشي كاين ماتش ديال تّرتيب مابين جّوج فراقي لي خسرو دّومي فينال، باش يكونو ف لمجموع 16 ماتش.

يلا جوج فراقي تعادلو ف لوقت لأصلي (90 دقيقة) و لإضافي (لوقت بلاصت لي ضاع)، كيتزادو جوج أشواط إضافيين د 15 دقيقة ل كلا واحد. يلا بقا التعادل، كيتلعبو 5 د لپيلانتيات ل كلا منتخب، و موراها پيلانتي ل كلا واحد، تا يربح واحد فيهوم.

## لفراقي لمأهلين

## مرحلة د لإقصاء لمباشر



### دور 16

#### هولاندا vs لميريكان


#### لارجونتين vs ؤسطراليا


#### فرانسا vs پولونيا


#### النڭليز vs سينيڭال


#### الجاپون vs كرواتيا


#### لبريزيل vs كوريا لجنوبية


#### لمغريب vs سپانيا


#### لبرطقيز vs سويسرا


### كار د فينال

#### كرواتيا vs لبريزيل


#### هولاندا vs لارجونتين


#### لمغريب vs لبرطقيز


#### فرانسا vs النڭليز


### دومي فينال

#### لارجونتين vs كرواتيا


#### فرانسا vs لمغريب


### اللعب على لبلاصة التالتة


### فينال

## مصادر

تصنيف:كاس لعالم 2022
تصنيف:لمغريب ف كاس لعالم 2022
تصنيف:كرواتيا ف كاس لعالم 2022
تصنيف:لارجونتين ف كاس لعالم 2022
تصنيف:فرانسا ف كاس لعالم 2022
تصنيف:لبريزيل ف كاس لعالم 2022
تصنيف:سويسرا ف كاس لعالم 2022
تصنيف:لبرطقيز ف كاس لعالم 2022
تصنيف:السينيݣال ف كاس لعالم 2022
تصنيف:النݣليز ف كاس لعالم 2022
تصنيف:ؤسطراليا ف كاس لعالم 2022
تصنيف:سپانيا ف كاس لعالم 2022
تصنيف:الجاپون ف كاس لعالم 2022
تصنيف:كوريا لجنوبية ف كاس لعالم 2022
تصنيف:هولاندا ف كاس لعالم 2022
تصنيف:لميريكان ف كاس لعالم 2022
تصنيف:پولونيا ف كاس لعالم 2022
تصنيف:مقالات فيها مصدر و 3000 بايت
لفينال د كاس لعالم 2022

**لفينال د كاس لعالم 2022** هيّا لماتش اللخراني ديال كاس لعالم 2022 و تلعبات ف 18 دجنبر 2022 ف تيران لوسيل ف قطر، مابين فرانسا و لارجونتين. الرابحة ف هاد الجوج لارجونتين، دّات كاس لعالم، و جايزة ديال 42 مليون دولار. لخاسرة فرانسا دّات 30 مليون دولار. لمنتخبات ديال فرانسا و لارجونتين كانو قبل دّاو لكاس جوج مرات ل كلا وحدة فيهوم. لارجونتين ف 1978 و 1986، و فرانسا ف 1998 و 2018. لارجونتين دابا ولاو عندها 3 د لكيسان د لعالم.

فرانسا كانت معوّلة باش تكون تالت منتخب كيربح كاس لعالم جوج نوساخ متّابعين، بعد الطاليان (1934، 1938) و لبريزيل (1952، 1968). لمودريب ديال لمنتخب د فرانسا ديديي ديشون، كان باغي يولّي تاني مودريب كيربح كاس لعالم جوج مرات، بعد لمودريب الطالياني ڤيطوريو پوزو (1934، 1938). و حيت كان ربح كاس لعالم 1998 معا فرانسا كا لعّاب، كون ربحو كان غايكون تالت شخص كيربح كاس لعالم 3 د لمرات، مور پولي (3 د لمرات كا لعّاب)، و ماريو زاڭالو (جوج مرات كا لعّاب، مرة وحدة كا مودريب).

لارجونتين و فرانسا تلاقاو ل لمرة التانية على التوالي ف كاس لعالم. لماتش ديالهوم ف دور 16 ديال كاس لعالم 2018، لي كان تسالا ب 4 ل 3 ل صالح فرانسا، عتابرو الجورنال لبريطاني *[[ذ إنديپاندنت]]* *"أحسن ماتش داز ف التاريخ د كاس لعالم"*.

## الطريق ل لفينال
### لارجونتين

### فرانسا

## فينال



## مصادر

تصنيف:كاس لعالم 2022
تصنيف:مقالات فيها مصدر و 3000 بايت
ملاهية

[تصغير|ل[معاطشة (لمديار ديال بزاف د لعطاشات ؤلا مهام ف دقة وحدة)، من بين لأسباب ديال لملاهية و ضعف تّركيز]]
**لملاهية** هوّا واحد لپروصي لي **كيتلهّا** فيه فرد ؤلا جماعة، يعني كيتنحّى ليه التّركيز ؤ نّتيباه ديالو من شي حاجة مرغوب تّركيز فيها ل شي حاجة خرة مامرغوبش تّركيز فيها، ؤلا مرغوب بشكل قل. هاد لپروصي كيأدي ل تقليص ؤلا بلوكاج كامل ديال ستيقبال لمعلومات من لحاجة لمرغوب تّركيز فيها. لملاهية تقدر تطرا ل بزاف د لأسباب، منها: ضعف ف لقدرة د تّركيز عند لفرد، ضعف لهتيمام ب لموضوع لمعني، ؤ قوة لإتارة، لجادبية ؤلا جّدودية ديال لحاجة لي كاتلهّي.

لملاهية تقدر تكون لمصادر ديالها دخلانية ؤلا برانية. لمصادر لبرانية كاتكون على شكل مؤترات حسية جاية من تّفاعل معا لموحيط د لفرد، منها حوايج كيتشافو، بحال إشهار ف تّلفازة، ؤلا أصوات كيتسمعو، بحال صونيط د لباب ؤلا تّيليفون، ؤلا تا خليط د هاد جّوج و مؤترات خرين، بحال تّفاعلات جّتيماعية. لمصادر دّخلانية تقدر تكون على شكل أحاسيس ؤلا پروصيات ف لكسدة بحال جّوع، لعطش، لبرد، صّهد، لعيا، لمرض، ؤلا تا لأحلام د لفياق.

على لمستوى لفردي، لملاهية تقدر تكون خطيرة على صّحة و سّلامة د بنادم، سيرتو فاش كيكون كيدير شي حاجة لي كاتطلب تركيز كبير و رّيسك ديالها عالي، بحال صّوڭان ؤلا تخدام أدوات ماضية ؤلا ماكينات تقدر تسبب أضرار ف لكسدة.

لملاهية عندها بزاف د تّجليات ف لمجتمع، لبعض منها سلبي و لبعض لاخور إيجابي. فا تقدر تّخدم متلاً ف لكوميديا باش تجيب ضّحك على شي واحد مكلّخ ديما ملاهي و كيطيح ف مواقف خبتية، ؤلا ف ألعاب لخفة و السحور لإستعراضي باش تمتع لجمهور، و تقدر تّخدم ف لپروپاڭاندا باش تلهي جماعات ؤلا شعوب على لأساسيات و لمصالح ديالها. بزاف د لكتّاب و لباحتين كتبو على تّأتير د صّوشل ميديا على نسبة كبيرة د لأفراد لي كاتخليهوم يتلهاو على أمور أساسية ف حياتهوم بحال لقراية ؤلا لخدمة.

## نوطات لوغاوية

## مصادر

تصنيف:پسيكولوجيا
تصنيف:مقالات فيها مصدر و 3000 بايت
تصنيف:سلوك د بنادم
إنصا

الريزو د **لمدارس لوطنية د لعلوم التطبيقية** (ب لفرانساوية **Écoles nationales des sciences appliquées**) لمعروفة بشكل مضموص ب إنصا (**ENSA**) هيّا مجموعة د لمدارس لعليا د التعليم لعمومي ديال الدولة ف لمغريب، لي كاتكوّن مهندسين ف لعلوم و تكنولوجيا، على حساب السيستيم ديال لمدارس لكبار د فرانسا.

## المدارس د لإنصا لي كاينين فالمغرب دابا

## شروط باش تدفع لانصا
يكون عندك الباك د شي شعبة علمية و لا تكنولوجية.

## لقراية
كتقرا فيها 5 سنين باش تخرج مهنديس، منها عامين تاع تحضيري و تلت سنين ديال تخصص لكتخصص فيه فشي شعبة د هاد المدراسة.

## مصادر


تصنيف:تعليم ف لمغريب
تصنيف:مقالات فيها مصدر و 3000 بايت
الطالب

هادي صفحة د التوضيح، كلمة **الطالب** ؤلا **طالب** يمكن يكونو عندها هاد لمعاني:

* الطالب (كنية)
## بلايص
* آيت الطالب
* بير الطالب

تصنيف:صفحة توضيح
الطالب (كنية)

هادو مجموعة د الأشخاص كنيتهوم **الطالب** ؤلا **طالب**:

* سيدي حمو الطالب
* خالد أيت طالب
* علي بن أبي طالب
* خديجة بنت علي بن أبي طالب

تصنيف:صفحة توضيح
تصنيف:كنيات
لمحاولة د لإنقلاب د الصخيرات

يسار|تصغير|250px|<P ALIGN=center>وحدين من اللي شاركو ف لمحاولة د لإنقلاب مقبوطين ف كاميو.</p>
يسار|تصغير|250px|<P ALIGN=center>عسكر د لمغريب قدام لباطيمة ديال التلفازة ف 1971.</p>
**لمحاولة د لإنقلاب د الصخيرات** ولاّ **نقيلاب ديال 1971**، هو واحد لمحاولة ديال نقيلاب عسكري ما صدقاتش، داروها جينيرالات مغاربة نهار 10 يوليوز 1971، ف لقصر د الصخيرات، اللي كان لماليك لحسن التاني داير فيه لحفلة د لعيد ميلاد 42 ديالو. ف هاد لمحاولة هجم 1400 عسكري على لقصر، و قتلو 123 واحد، منهم السفير د بلجيكا ف لمغريب، و حمد باحنيني اللي كان وزير أول د لمغريب من 1963 ل 1965.

لقادة د لعسكر اللي خططو لهاد لإنقلاب كانو هوما محمد المدبوح و امحمد عبابو و محمد عبابو. الجوج اللوالا تقتلو ف النهار د لإنقلاب نيت، و التالت تخطف و غبر، و تيتقال باللي مات ف 1976. من غير هادو، تعدمو 10 د الضباط، منهم 4 د لجينيرالات من مورا هاد لمحاولة، و داز لإعدام ديالهم ف التلفازة.
## لموتى
ماتو بزاف د الناس معروفين اللي كانو ف لقصر ف لوقت د هاد لمحاولة د لإنقلاب، منهم:
* حمد باحنيني - سياسي مغريبي
* فاضل بنيعيش - الطبيب د لماليك
* محمد الأزرق - وزير السياحة
* فاضل بناني - السفير د لمغريب ف السنيڭال
* مارسيل دوبري - السفير د بلجيكا ف لمغريب
## مصادر

تصنيف:لعوام د الرصاص ف لمغريب
تصنيف:تاريخ د لمغريب
تصنيف:السياسة د لمغريب
تصنيف:مقالات فيها مصدر و 3000 بايت
تصنيف:1971 ف لمغريب
عادل أدهم

**عادل أدهم** (8 مارس 1928 - 9 فبراير 1996)، مومتيل مصري معروف ب تامعلّميت ديالو ف أداء الشخصيات لي عندها طابع درامي و لأدوار الشريرة ف السينما لمصرية.

## مصادر

تصنيف:زيادة 1928
تصنيف:وفيات 1996
تصنيف:مصريين
تصنيف:ناس توفاو ف لقاهرة
الناطق الرسمي ب سمية رئاسة لجمهورية (مصر)

تصغير|
**الناطق الرسمي ب سمية رئاسة لجمهورية** (ب لعربية **المتحدث الرسمي باسم رئاسة الجمهورية**) هو واحد من لمناصب ديال مؤسسة الرئاسة لمصرية لمسؤولة على شؤون وأمور رئيس لجمهورية.

## مصادر

تصنيف:مصر
إسماعيل ياسين

**إسماعيل ياسين** (15 شتنبر 1912 - 24 ماي 1972)، مومتيل كوميدي مصري.

## مصادر

تصنيف:مصريين
تصنيف:ناس توفاو ف لقاهرة
تصنيف:زيادة 1912
تصنيف:وفيات 1972
محمد فوزي

**محمد فوزي** (15 غشت 1918 - 20 أكتوبر 1966)، مغني و ملحن و مومتيل سينمائي مصري.

## مصادر

تصنيف:مصريين
تصنيف:ناس توفاو ف لقاهرة
تصنيف:زيادة 1918
تصنيف:وفيات 1966
مديحة يسري

**مديحة يسري** (3 دجنبر 1918 - 14 رمضان 1439 هـ / 30 ماي 2018)، مومتيلة مصرية.

## مصادر

تصنيف:مصريين
تصنيف:ناس توفاو ف لقاهرة
تصنيف:ناس تزادو ف لقاهرة
تصنيف:زيادة 1918
تصنيف:وفيات 2018
تصنيف:زيادة 1921
صناعة (أركيولوجيا)

[تصغير|[فاس (أدات)|فيسان ديال لفترة لأشولية من منطقة كينت ف النڭليز]]
**الصناعة** ف لأركيولوجيا ديال لعصر لحجري هيّا تقسيم نوعي ديال لأدوات د لحجر (لي مصاوبين ب لحجر ؤلا مواد بحالو) لي كانو كيصاوبوهوم أنواع بشرية، سوا ديالنا (هوموساپيان) ؤلا لي نقارضات بحال نيانديرطال.

ف التقسيم ديال لملقيات لأركيولوجية، كاتّعتابر الصّناعة نيڤو لي فوق التّقافة، حيت التقافة كاتكون مرتابطة ب عادات و تقاليد، و يقدرو لأركيولوجيين يستاشفّوها من تفاصيل دقيقة ف لمصاوبة د لأدوات و التخدام لمحتامل ديالها. ب لموقابيل الصناعة كاتكون أعم، و التقنيات باش تصاوبو لأدوات د لحجر تقدر تكون كانت مخدّمة من طاراف مجموعات بشرية ماعندهاش ب ضّرورة علاقة معا بعضياتها ف الزمان ولا لمكان، ف مناطق متباعدة على بعضياتها و على مدة زمانية تقدر توصل ل عشرات ؤلا مئات لألاف د لعوام. لأدوات ديال الصناعة لأشولية متلاً تّلقاو ف بلايص من فرانسا ل الشينوا ؤ تا ف إفريقيا. داكشي علاش التحول من صناعة حجرية ل وحدة خرة كيقدر يكون عندو رتيباط معا تحوّلات جدرية لي تقدر تعكس تطور ف لقدرات الذهنية ديال بنادم، ؤلا تا تعويض نوع بشري ب واحد أخور.

## مصادر


تصنيف:لقبلتاريخ
تصنيف:لأركيولوجيا
ريشي سوناك

**ريشي سوناك** (مزيود ف 12 ماي 1980) سياسي بريطاني لي ولّا رئيس د لحيزب لبريطاني لموحافيض و رئيس د لوزارا من 25 أكتوبر 2022. كان ديجا خدا جوج مناصب ف لحوكومة ديال بوريص دجونصون، أخر واحد فيهوم ديال مستشار د لخزانة من 2020 تال 2022. سوناك عضو ف لبرلمان من 2015، و إيديولوجياً كيتّعتابر يميني وسطي.

## حياتو
سوناك عندو أصول هندية، و واليديه كانو عاشو ف شرق إفريقيا تا هاجرو ل بريطانيا ف سّتينات د لقرن 20. قرا ف ويتشيستر كوليدج، و موراها دار لفلسفة و ليقتيصاد و لعولوم السياسية ف ؤكسفورد، قبل مايدير ماسطر ديال لإدارة د لأعمال (MBA) ف جامعة سطانفورد. كان ديجا داير أنشطة معا لحيزب لموحافيض فاش كان ف لجامعة، و مورا ماتخرّج خدم معا شركة ڭولدمان ساكس ديال لأبناك و الستيتمارات. ف 2015 تّنتاخب عضو ف مجلس لعوموم لبريطاني كا مومتيل ديال مدينة ريتشموند ف النڭليز.

ريشي سوناك مجوج و عندو جوج بنيتات.

## مصادر


تصنيف:زيادة 1980
تصنيف:السياسة د لمملكة لمتحدة
تصنيف:ناس حيين
تصنيف:رؤاسا د لوزارا د لمملكة لمتحدة
تصنيف:شخصيات عندها كتر من تاريخ د الزيادة ف ويكيداطا
سفيان أمرابط

**سفيان أمرابط** (مزيود ف 21 غشت 1996) كوايري مغريبي كيلعب وسايطي ف الدوري الطالياني معا فرقة أ ف س فيورينتينا، و معا لمنتخب لوطني لمغريبي د لكورة.

تزاد ف هولاندا و بدا معا لمونتاخاب د هولاندا د مّالين 15 عام ف 2010. ف 2017، بدا كيلعب معا لمونتاخاب د لمغريب د لكبار. لكاريير لحتيرافية ديالو كان بداها ف 2014 معا نادي ؤتريخت ف البوطولة لهولاندية.

## مصادر

تصنيف:زيادة 1996
تصنيف:كوايري مغريبي
تصنيف:هولانديين من أصل مغريبي
تصنيف:ناس حيين
تصنيف:بيوغرافيا د رجال
تصنيف:لعابا د كاس لعالم 2018
تصنيف:لعابا د كاس إفريقيا 2023
تصنيف:ريافة
تصنيف:رياضيين من أصل مغريبي
نايف أڭرد

**نايف أݣرد** (مزيود ف 30 مارس 1996) كوايري مغريبي كيلعب ديفونسور ف الليݣا معا فرقة ريال سوسييداد، و معا لمنتخب لوطني لمغريبي د لكورة.

بدا لكاريير لحتيرافية ديالو ف أكاديمية محمد السادس د لكورة، و لعب موراها معا فرقة الفتح الرباطي. مشا موراها ل فرانسا فين لعب ل فراقي د ديجون و رين، قبل ماينتاقل للنݣليز. أݣرد لعب معا لمونتاخاب لمغريبي د لكبار لمرة اللولة ف ماتش ضد ألبانيا ف 31 غشت 2016، لي كان سالا ب 0 ل 0.

## مصادر

تصنيف:زيادة 1996
تصنيف:كوايري مغريبي
تصنيف:ناس حيين
تصنيف:بيوغرافيا د رجال
تصنيف:ناس تزادو ف قنيطرة
تصنيف:ناس د قنيطرة
تصنيف:لعابا د كاس إفريقيا 2023
رومان سايس

**رومان غانم پول سايس** (مزيود ف 26 مارس 1990) كوايري مغريبي كيلعب مودافيع ف فرقة بيشيكطاش ف الدوري التركي و معا لمنتخب لوطني لمغريبي د لكورة.

بدا لكاريير ديالو ف الدوري لفرانساوي، و لعب معا لمونتاخاب من 2012.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1990
تصنيف:ناس حيين
تصنيف:كوايري فرانساوي
تصنيف:لعابا د كاس لعالم 2018
تصنيف:لعابا د كاس إفريقيا 2023
نصير مزراوي

**نصير مزراوي** (مزيود ف 14 نونبر 1997) كوايري مغريبي كيلعب ديفونسور معا فرقة مانشسطر يونايتد، و معا لمنتخب لوطني لمغريبي د لكورة.

بدا كيلعب لكورة ف فرقة محلية ملي كان عندو 4 سنين ف مدينة *ألفن آن دي ريين* ف هولاندا فين كان تزاد، و بدا لكاريير لحتيرافية ديالو معا لفرقة د أياكس ديال الناشئين. لمزراوي كان لعب معا لمونتاخاب د لمغريب ديال الصغار، و نضم ل لمونتاخاب د لكبار ف 2017.

ف 24 ماي 2022، سنا كونطرا د 4 سنين معا بايرن مونشن ف لبوندسليڭا (الدوري لألماني).

## مصادر

تصنيف:زيادة 1997
تصنيف:كوايري مغريبي
تصنيف:هولانديين من أصل مغريبي
تصنيف:ناس حيين
تصنيف:بيوغرافيا د رجال
تصنيف:لعابا د كاس إفريقيا 2023
تصنيف:رياضيين من أصل مغريبي
عزدين ؤناحي

**عزدين ؤناحي** (مزيود ف 19 أبريل 2000) كوايري مغريبي كيلعب وسايطي ف فرقة ؤلامپيك مارساي ف لبوطولة لفرانساوية و معا لمنتخب لوطني لمغريبي د لكورة.

كان لعب معا لفرقة د الراجا ديال الصغار. بدا لكاريير لحتيرافية ديالو ف أكاديمية محمد السادس د لكورة ف 2015، و نتاقل موراها ل لفرقة ديال سطراسبورݣ ف 2018، ولاكين مالعب معاهوم تا ماتش. ف 3 غشت 2020 بدا كيلعب معا فرقة *ؤ إس أڤرونش* لي كانت ف لبوطولة لخامسة و تألق معاها. ف يوليوز 2021، سنا كونطرا د 4 سنين معا ؤنجي.

ف يناير 2023، سنا كونطرة د ربع سنين ؤ نص معا مارساي.

نضمّ ل لمونتاخاب لمغريبي د مّالين 20 عام ف ألعاب لمتوسط 2018 لي ماركا فيها ف واحد لماتش ضد الطاليان و ربحو فيها من بعد لميدالية لبرونزية. بدا لكاريير ديالو معا لمونتاخاب د لكبار ف كاس إفريقيا 2021.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 2000
تصنيف:ناس حيين
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
تصنيف:لعابا د كاس إفريقيا 2023
زكريا بوخلال

**زكريا بوخلال** (مزيود ف 18 فبراير 2000) كوايري مغريبي كيلعب مهاجم ف لبوطولة لفرانساوية معا فرقة تولوز ف. س.، و معا لمنتخب لوطني لمغريبي د لكورة.

بوخلال تزاد ف هولاندا من أم مغريبية و أب ليبي. بدا لكاريير لحتيرافية ديالو ف لفرقة د الشباب ديال پي إس ڤي إندهوڤن، و ف 24 يونيو 2022 سنا كونطرا معا لفرقة د تولوز، ف فرانسا. تعيّط ليه باش يلعب معا لمونتاخاب لوطني د ليبيا و رفض، و فضل يلعب معا لمغريب ف نونبر 2020. أول ميتشان دوليين ديالو بداو ف إقصائيات كاس إفريقيا 2021.

## مصادر

تصنيف:زيادة 2000
تصنيف:كوايري مغريبي
تصنيف:هولانديين من أصل مغريبي
تصنيف:ناس حيين
تصنيف:بيوغرافيا د رجال
تصنيف:رياضيين من أصل مغريبي
سليم أملاح

**سليم أملاح** (مزيود ف 15 نونبر 1996) كوايري مغريبي كيلعب وسايطي ديفاع معا لفرقة د ڤالينسيا سي إف مسلف من ريال ڤالادوليد ف صبانيا، و معا لمنتخب لوطني لمغريبي د لكورة.

أملاح تزاد ف بلجيكا. بدا معا لمونتاخاب ف 15 نونبر 2019 ملي لعبو ضد موريطانيا و سالا لماتش 0 ل 0.

## مصادر

تصنيف:زيادة 1996
تصنيف:كوايري مغريبي
تصنيف:بلجيكيين من أصل مغريبي
تصنيف:ناس حيين
تصنيف:بيوغرافيا د رجال
تصنيف:كوايري بلجيكي
تصنيف:لعابا د كاس إفريقيا 2023
تصنيف:ريافة
تصنيف:رياضيين من أصل مغريبي
أشرف داري

**أشرف داري** (مزيود ف 6 ماي 1999 ف الدارلبيضا) كوايري مغريبي كيلعب مودافيع ف لبوطولة لفرانساوية معا فرقة سطاد بريست 29، و معا لمنتخب لوطني لمغريبي د لكورة.

داري بدا لكاريير ديالو معا لوداد لبيضاوي، و بدا معا لمونتاخاب ف لكاس لعربية 2021 ملي لعبو ضد السعودية، و سالا لماتش ب نتيصار لمغريب ب 1 ل 0.

## مصادر

تصنيف:زيادة 1999
تصنيف:كوايري مغريبي
تصنيف:ناس حيين
تصنيف:بيوغرافيا د رجال
تصنيف:ناس تزادو ف الدار البيضا
بدر بانون

**بدر بانون** (مزيود ف 30 شتنبر 1993 ف الدارلبيضا) كوايري مغريبي كيلعب ديفونسور ف لبوطولة لقطرية معا فرقة نادي قطر الرياضي، و معا لمنتخب لوطني لمغريبي د لكورة.

بانون بدا لكاريير ديالو معا الراجا لبيضاوي، و معا لمونتاخاب ف 2017 ف لإقصائيات د إفريقيا د كاس لعالم 2018، ملي لعب لمونتاخاب د لمغريب ضد لڭابون و غلبو ب 3 ل 0.

## مصادر

تصنيف:زيادة 1993
تصنيف:كوايري مغريبي
تصنيف:ناس حيين
تصنيف:بيوغرافيا د رجال
تصنيف:ناس تزادو ف الدار البيضا
يحيى عطية الله

**يحيى عطية الله** (مزيود ف 2 مارس 1995 ف أسفي) كوايري مغريبي كيلعب ديفونسور على الجناح ليسر معا لأهلي لمصري مسلف من فرقة ف. كـ. سوتشي ف روسيا، و معا لمنتخب لوطني لمغريبي د لكورة.

تعيّط ليه باش يلعب معا لمونتاخاب ف 10 نونبر 2022، و شارك ف كاس لعالم 2022.

## مصادر

تصنيف:زيادة 1995
تصنيف:ناس تزادو ف أسفي
تصنيف:كوايري مغريبي
تصنيف:ناس حيين
تصنيف:بيوغرافيا د رجال
تصنيف:لعابا د كاس إفريقيا 2023
تصنيف:ناس د أسفي
أنس زروري

**أنس زروري** (مزيود ف 7 نونبر 2000) كوايري مغريبي كيلعب ف الجناح ف لبوطولة النڭليزية معا فرقة بورنلي ف. س.، و معا لمنتخب لوطني لمغريبي د لكورة.

الزروري مزيود ف بلجيكا و تماك فين بدا لكاريير لحتيرافية ديالو. لعب معا لمونتاخاب د بلجيكا د مّالين 21 عام، قبل مايختار يلعب معا لمونتاخاب د لمغريب د لكبار ف كاس لعالم 2022.

## مصادر

تصنيف:زيادة 2000
تصنيف:كوايري مغريبي
تصنيف:ناس حيين
تصنيف:بيوغرافيا د رجال
تصنيف:كوايري بلجيكي
تصنيف:بلجيكيين من أصل مغريبي
تصنيف:رياضيين من أصل مغريبي
منير لمحمدي

**منير لمحمدي** (مزيود ف 10 ماي 1989 ف مليلية) كوايري مغريبي كيلعب ڭارديان ف لبوطولة السعودية معا نادي لوحدة، و معا لمنتخب لوطني لمغريبي د لكورة.

بدا لكاريير لحتيرافية ديالو ف نادي سبتة ف لاليڭا، و شارك معا لمونتاخاب د لمغريب ف كاس إفريقيا 2019 ؤ 2021 و ف كاس لعالم 2018 ؤ 2022. خدا بلاصت لڭارديان اللول ياسين بونو ف لماتش ضد بلجيكا ف الدور اللول د كاس لعالم 2022، حيت بونو حس ب لعيا، و لماتش سالا ب الرباح ل لمغريب ب 2 ل 0. هاد الرباح لعب دور حاسم ف تأهل لمونتاخاب ل الدور د 16، و موراها ل لكار د فينال.

## مصادر

تصنيف:زيادة 1989
تصنيف:كوايري مغريبي
تصنيف:ناس حيين
تصنيف:بيوغرافيا د رجال
تصنيف:لعابا د كاس لعالم 2018
تصنيف:لعابا د كاس إفريقيا 2023
تصنيف:كوايري صبليوني
تصنيف:صبليونيين من أصل مغريبي
تصنيف:رياضيين من أصل مغريبي
يحيى جبران

**يحيى جبران** (مزيود ف 18 يونيو 1991 ف سطات) كوايري مغريبي كيلعب وسايطي ف لوداد لبيضاوي، و معا لمنتخب لوطني لمغريبي د لكورة.

تعيّط ليه باش يلعب معا لمونتاخاب ف 10 نونبر 2022، و شارك ف كاس لعالم 2022.

## مصادر

تصنيف:زيادة 1991
تصنيف:كوايري مغريبي
تصنيف:ناس حيين
تصنيف:بيوغرافيا د رجال
تصنيف:ناس تزادو ف بني ملال
تصنيف:ناس د سطات
تصنيف:لعاب مغريبي د لفوتصال
سجيلماسة

**سجيلماسة** (ب تيفيناغ **ⵙⵉⵊⵉⵍⵎⴰⵙⴰ**) مدينة مغريبية أترية لي كانت ف لأوج ديالها ف لقرون لوسطانية. تأسسات لمدينة نيشان مورا دخول لإسلام ل لمغريب ف جوايه عام 757، و تهجرات ف لّخر د لقرن 14 ميلادي. لهديم ديال سيجيلماسة كاين دابا على واد زيز ف تافيلالت، ماشي بعيد من مدينة الريصاني.

سيجيلماسة كانت من بين أهم لمراكز التيجارية ف شمال إفريقيا، و هاد لأهمية ديالها عرّضاتها ل بزاف د لهجومات، و تتابع ديال سلالات أمازيغية لي حكماتها ف تبعية ل إمبراطوريات كبيرة، ؤلا كا دولة مستاقلة (إمارة سيجيلماسة). ف لبدية د لقرن 17، الناس د تافيلالت بايعو الشريف بن علي باش يكون أمير عليهوم، و ولادو من بعد قدرو يوسّعو لحكم ديالهوم على لمغريب كاملو، و يأسسو السلالة لعلوية لي باقة حاكمة تال دابا.

## أهم الشخصيات
* الشريف بن علي
* مولاي سماعيل

## مصادر

تصنيف:تاريخ د لمغريب
تصنيف:موقع أتاري ف لمغريب
تصنيف:عاصيمة قديمة د لمغريب
تصنيف:واحة ف لمغريب
تصنيف:تاريخ مغريبي يهودي
تاڭمادرت

**تاڭمادرت** (ب تيفيناغ **ⵜⴰⴳⵎⴰⴷⴷⴰⵔⵜ**) مدينة مغريبية تاريخية و منطقة لي لموضع ديالها حالياً مامعروفش ب التحديد، و كانت هيّا مسقط راس ديال بزاف د السلاطين السعديين. تأسسات لمدينة بشكل رسمي ف عام 1550 من طاراف محمد الشيخ السعدي، و تقدر تكون تدمّرات ف عهد السلطان مولاي سليمان لي حكم مابين 1792 و 1822، من طاراف قبايل أيت عطا.

تاڭمادرت بانت ف لخرائط ديال لؤروپيين و كان وصفها التوارخي الصبليوني مارمول دي كارباخال ف لقرن 17. كاينة فرضية ديال لجغرافي لفرانساوي شارل دو فوكو بلي تاڭمادرت هيّا نيت فزواطة، لي جات ف إقليم زاڭورة.

السلاطين السعديين كانو مفتاخرين بلأصول ديالهوم من تاڭمادرت، و منهوم لي تدارت كا موضع ديال الزيادة ديالهوم ف الشاهد د لقبر.

## مصادر

تصنيف:تاريخ د لمغريب
لمورفين (راپور)

**مهدي مهيب**، ملقب **بلمورفين**، ولا **لمورفو**، ولا **M-Psy**، هو راپور مغربي تزاد عام 1984 ف سلا و عاش فمدينة ميدلت و مكناس ف الطفولة و المراهقة ديالو. المورفين معروف ب *لميطافور* و *لإيݣو تريپ* ف طراكات ديالو.

## حياتو
تزاد عام 1984 فسلا، و نتاقل ل مدينة ميدلت باش يكمل لقراية. تزاد فعائلة مثقفة، الأم ديالو دكتورة والأب دكتور خاص. قد يكمل قرايتو ف كندا فمجال الإدارة السياحية، و حاليا هو مزوج و عندو بنت (كنزة) و ولد (قيس)، و تايخدم فضومين ديال سياحة، و تايبيع ويشري فالصخور والمستحثات.

## مسيرتو لفنية
لمسيرة لفنية ديال لمورفين بدات عام 1998، فاش كان للقب ديالو ل "M-psy"، بعد ما تأنسپيرا من راپ د ميريكان، لكن كان تايمارس راپ كهواية صافي، و طراكات ديالو ماكانوش منشورين فلأنترنت، تا لعام 2004، عاد فكر باش ينفاتح على الجمهور ديالو، و فعام 2006، غيدخل مع المجموعة ديال "Piranha-Labo" لي كانو فيها الرواپا ولاد سلا. عام 2010، تفارق لمورفين معا هاد لمجموعة، و رجع تايغني بوحدو من جديد.

## لموسيقى ديالو
لمورفين عندو أكثر من 217 طراك ف راپ، أول مشروع بدا بيه كان هو "Maxi Mighnatiss" عام 2006، و فعام 2009، خرج ميكستايپ سميتو Na9ouss فيه 9 ديال طراكات، عجب للجمهور ديالو بزاف. لي خلاه يفكر يزيد يطور لخدمة ديالو كثر، و خرج بميكستيپ جديد سميتو "LMorphine" فيه 9 ديال طراكات، و بعد منو ميكستيپ أخر سميتو Total و بعد منو ميكستيپ أخر سميتو Paprika، و بعد منو ميكستيپ سميتو INK، تبعاتهم سلسلة من الأغاني مرقمة، لي سماها "لمورفينية"، بعد هادشي دار ep ب عنوان "GALA" ف 2020،و دار ep ب عنوان "Yakine" ف 2024. و تايوجد ألبوم أخر سميتو Excelsior. أشهر طراك عند لمورفين هو " Lmorphinya 17" و عنددو طراكات نالو شهرة واسعة فساحة الراب المغربي بحال sucré salé و Lmorphininiya 33 و kill 2 . لمورفين طلع للمنصة لأول مرة فلبولڨار فكازا عام 2022.

## لفن ديالو
لمورفين معروف بالميطافور، و كاين لي تايلقبو بلملك ديال لميطافور فراپ لمغريبي، لي تايخلي لكتابة ديالو خاصها نوع من تركيز وتحليل ولقراية لورا سطورة، بتالي لجمهور ديالو متشبت بيه، كيفما معروف عليه بلي راه ماتيديرش لڤيديو-كليپات، و تايسجل طراكات ديالو مباشرة بعد ما تايكتبهم.

## لجمهور ديالو
لجمهور ديال لمورفين كان قليل فلبداية، لكن بقا كايتطور، تا تأسسات عام 2015 مجموعة سميتها SQUAD 2020، لي جمعات ليفان ديال هاد راپور. 2020 كان بحال لعام لموعود لي كان مفترض ينشر فيه لمورفين لالبوم شهير ديالو Excelsior، لكن فلأخير ماقدرش ينشرو فهاد لأجل، لي خلى فئة من لجمهور ديالو تغضب عليه. ف 2020 بدات عامة الشعب لمغريبي كاتسمع للمورفين، خصوصا بعد ما بان فشي مقابلات صحفية، و قدرات لموسيقى ديالو توصل عدد مشاهدات كبير فليوتيب. عام 2022 نشر لمورفين لالبوم ديالو GALA فمنصة Spotify لأول مرة، و لقى إقبال كبير، كيف ما معروف باش/بلي راه تايفضل يتواصل معا لجمهور ديالو فتويتر.

## تأثير ديالو
لمورفين أثر فلمسيرة ديال بزاف ديال لفنانا فلمغريب، بحال "پوز فلو"، "حمزة 15-3"، "رائد"، "نيسيو"،"4.8"، الرائد، و غيرهم. كيف ما غنا معا رواپا أخرين بحال لموتشو، و كلاشا بزاف ديال رواپا بحال ل پوز و 8ird و لفردة وكلاس A و لموتشو.و **Gnawi**

## مصادر

تصنيف:زيادة 1984
تصنيف:ناس تزادو ف سلا
تصنيف:مقالات فيها مصدر و 3000 بايت
تصنيف:راپور مغريبي
تصنيف:ناس حيين
تصنيف:فنانين ؤ فنانات مغاربا
تامدولت

**تامدولت** (ب تيفيناغ **ⵜⴰⵎⴷⵓⵍⵜ**) مدينة مغريبية أترية لي كانت ف لأوج ديالها ف لقرون لوسطانية، و كانت سطوپ موهيم ديال لقوافل التيجارية مابين سيجيلماسة و ماسة و نفيس ف الشمال و نول لمطة (دابا 17 كيلوميطر من ڭلميم) و وادان (دابا ف موريطانيا) ف لجنوب.

لمدينة يقدرو يكونو بناوها لأمازيغ ف لقرن 2 قبل لميلاد. و كاينة رواية لي كاتڭول بلي بناوها لأدارسة ف لقرن 8. و كيتڭال بلي دمّروها لمرينيين ف لقرن 14. حالياً كاين غير ضريح سيدي محمد بن عبد الله الشناوي لي باقين واقفين حيوطو فيها كاملين.

## مصادر

تصنيف:تاريخ د لمغريب
تصنيف:موقع أتاري ف لمغريب
تصنيف:لمغريب ف لقرون لوسطانية
تصنيف:واحة ف لمغريب
تصنيف:تأسيسات د لقرن 9 ف لمغريب
ثيمياطيريون

**ثيمياطيريون** (ب ليونانية لبالية **Θυμιατήριον**) هيّا مدينة مورية تاريخية لي على حساب لمصادر لقديمة كانت على الساحل لأطلسي د لمغريب. لمدينة مدكورة ف *لپيريپلوس ديال هانو*، لي هيّا وتيقة يونانية مطرجمة من لأصل لبونيقي لي كان ضاع، و لي كاتوصف رحلة ديال هانو لمستكشف، بحار قرطاجي لي دار على الساحل د إفريقيا و يقدر يكون أول واحد كمّل الضورة عليها. هاد لوتيقة كاتدّاعي بلي هانو كان مؤسس ديال لمدينة، ولاكين بلا شواهد أركيولوجية مايمكنش نتحققو بلي هاد لهضرة صحيحة.

لموضع ديال ثيمياطيريون يقدر يكون هوّا لمهدية ديال دابا.

## مصادر

## شوف تا
* ريغة
* ليكسوس
* تامودا
* وليلي

تصنيف:موريطانية
تصنيف:مدون مغريبية أتارية
تصنيف:مدون أترية مفقودة
تصنيف:لمغريب لقديم
تصنيف:مدون د موريطانية
مرتضى منصور

**مرتضى أحمد محمد منصور** (مزيود ف 17 يونيو 1952) هو قاضي و محامي وسياسي مصري و شخصية إعلامية و سياسية معروفة.

## مصادر

تصنيف:مصريين
تصنيف:ناس تزادو ف لقاهرة
تصنيف:زيادة 1952
تصنيف:ناس حيين
عائشة

هادي صفحة د التوضيح، كلمة **عائشة** يمكن يكونو عندها هاد لمعاني:
* عائشة رضوان
* عائشة الشنا
* عائشة تاشنويت
* عائشة ماه ماه

تصنيف:صفحة توضيح
أمينة

**أمينة** (ب  ولّا ) سمية شخصية د بنت. هاد لكلمة أصلها عربي من الجدر "أ م ن" لي متعلق ب مفهوم لأمن و لأمان. الصيغة الدكورية ديالها هيّ أمين.

## شخصيات
* أمينة لمريني الوهابي
* أمينة اللوه
* أمينة رشيد

## مصادر

تصنيف:سمية د لبنات ب لعربية
فاطمة (توضيح)

هادي صفحة د التوضيح، كلمة **فاطمة** يمكن يكونو عندها هاد لمعاني:

* فاطمة الزهرا: بنت الرسول محمد و خديجة بنت خويلد
* فاطمة (سمية): سمية د بنت
* السيدة فاطمة: لقب ديال السيدة مريم، أم يسوع، عند لكاطوليك

## ناس سميتهم فاطمة

* فاطمة بليامون
* فاطمة زهرا عمور
* فاطمة تبعمرانت
* فاطمة الزهراء بناصر
* فاطمة وشاي
* فاطمة خير
* فاطمة جوطان
* فاطمة مروان
* فاطمة عوام
* فاطمة معروفي
* فاطمة زهرا لمنصوري
* فاطمة زهرا أبو فارس
* فاطمة تحيحيت
* فاطمة تݣناوت
* لالة فاطمة
* فاطمة مرنيسي
* فاطمة الفهرية

تصنيف:صفحة توضيح
أحمد حلمي

**أحمد محمد حلمي عبد الرحمن عواد** (مزيود ف 18 نونبر 1969) هو مومتيل كوميدي، و منتج أفلام مصري.

## مصادر

تصنيف:مومتيل مصري
تصنيف:زيادة 1969
تصنيف:ناس حيين
تصنيف:زيادة 1968
تصنيف:كتاب و كاتبات مصريين
عبدالله

هادي صفحة د التوضيح، كلمة **عبدالله** يمكن يكونو عندها هاد لمعاني:
* عبدالله براهيم
* عبدالله لعمراني
* مولاي عبدالله
* عبدالله بن سليمان
* سيدي عبدالله أوسعيد

تصنيف:صفحة توضيح
أحمد السقا

**أحمد محمد صلاح الدين السقا** (مزيود ف 29 فبراير 1973), ممثل مصري.

## مصادر

تصنيف:مومتيل مصري
تصنيف:زيادة 1968
تصنيف:ناس حيين
التيفاقية د الصداقة بين لمغريب و لميريكان

**التيفاقية د الصداقة بين لمغريب و لميريكان** هيّا تيفاقية لي سناوها لمغريب و لميريكان ف عام 1786، ف لعهد ديال السلطان محمد التالت بن عبد الله. الديپلوماسي لميريكاني طوماس باركلي كان نيڭوصيا التيفاقية ف مراكش، موراها سناوها طوماس دجيڤيرسون و دجون أدامز.

محمد التالت حكم لمغريب من 1757، بعد 30 عام ديال لحرب لأهلية بين ولاد مولاي سماعيل على شكون يشد لعرش موراه، شّي لي ستنزف لموارد ديال الدولة؛ و داكشي علاش كان داير التجارة معا بلدان لعالم و ضمان تيفاقيات تجارية ف لأولويات ديالو. ف دجنبر 1777، كانت لمغريب أول دولة ف لعالم عتارفات ب ستيقلال لميريكان، و فتحات لمراسي ديالها ل لباطوات التجارية لميريكانية.

هاد التيفاقية كاتّعتابر أقدم تيفاقية ميريكانية لي باقي سارية ل حد ليوم.

## مصادر

تصنيف:لعلاقات بين لمغريب ؤ الولايات المتاحدة د ميريكان
تصنيف:تاريخ د لمغريب
تصنيف:موعاهدات د لمغريب
تصنيف:1786
تصنيف:لقرن 18 ف لمغريب
تصنيف:1786 ف إفريقيا
صپونسيانوس

[تصغير|[أوريوس (صولدي روماني) ديال صپونسيانوس]]
**صپونسيانوس** () كوماندان روماني لي يقدر يكون نصّب راسو إمبراطور ف لوقت ديال لأزمة د لقرن التالت، ف لإقليم ديال داكيا (دابا رومانيا). تا وتيقة تاريخية ماكاتدكر إمبارطور سميتو صپونسيانوس، و لوجود ديالو معروف غير من شقفات د لفلوس لي على ما كيبان تسكّو ب سميتو، و تّكتاشفو ف لقرن 18. لموتوقية ديال هاد لفلوس ماشي مضمونة ب نّسبة ل بزاف د تّوارخيا، و تال مؤخرا أغلبية ديالهوم كانو كيعتابرو بلي دوك لفلوس مزوّرين و بلي صپونسيانوس شخصية وهمية.

ف 2022، واحد لبحت دارو پول پيرسون و لفريق كعلمي ديالو، قدرو يتبتو بلي دوك شّقفات حقيقيين، ب تحليل ميكروسكوپي ديالهوم. ولاكين باقين باحتين كيشكّكو ف لوجود ديال صپونسيانوس.

تّوارخيا لي كيساندو لفرضية ديال تّوريخية د صپونسيانوس، حطو عدد د لفرضيات على شكون هوّا و فوقاش كان. وحدة منهوم كاتكّول بلي دار راسو إمبراطور ف عوام 260 ف لعهد ديال لإمبراطور ڭاليينوس، و وحدة خرة كاتڭول بلي كان ف عهد فيليپوس لعربي ؤلا ولدو فيليپوس التاني.

## مصادر

تصنيف:لإمبراطورية الرومانية
مالك

هادي صفحة د التوضيح، كلمة **مالك** أو **المالك** يمكن يكونو عندها هاد لمعاني:
* ردادنة ولاد مالك
* بني مالك
* آيت مالك
* عبد المالك المومني

تصنيف:صفحة توضيح
ابراهيم

هادي صفحة د التوضيح، كلمة **ابراهيم** يمكن يكونو عندها هاد لمعاني:
* دين إبراهيمي
* إبراهيم أخياط
* إبراهيم بوباكار كيطا
* نزار إبراهيم

تصنيف:صفحة توضيح
ناصر

هادي صفحة د التوضيح، **ناصر** عربية سمية د دكر. هادو شخصيات سميتهوم ناصر:
* ناصر لارݣيط
* ناصر الزفزافي
* ناصر بوريطة

## بلايص
* ولاد ناصر

تصنيف:صفحة توضيح
عمر (توضيح)

هادي صفحة د التوضيح، كلمة **عمر** ؤلا **عومار** يمكن يكونو عندها هاد لمعاني:

* عمر (سمية): سمية د راجل، تقدر تّكتر تا "عومار"

## أفلام
* عمر (2013): فيلم فلسطيني
* عمر (2006): فيلم هندي

## شوف تا
* عمرو (توضيح)
* عوماري

تصنيف:صفحة توضيح
أحمد

هادي صفحة د التوضيح، كلمة **أحمد** يمكن يكونو عندها هاد لمعاني:

* أحمد رضا ݣديرة
* أحمد لمنصور الدهبي
* أحمد الأعرج
* أحمد دليمي
* مولاي أحمد لوكيلي
* سيدي أحمد أو موسى
* بني أحمد إيموݣزان
* تيران أحمد شكري
* أحمد بادوج
* أحمد الطيب لعلج
* أحمد صفريوي
* أحمد لمسيح
* أحمد فرس
* أحمد الهيبة
* سيدي أحمد أوموسى
* أحمد الدغرني
* أحمد رضا تاڭناوتي
* سيدي أحمد لعروسي
* أحمد لعلوي
* أحمد بلافريج
* أحمد التوفيق
* أحمد رضا بنشمسي
* أحمد حلمي
* أحمد البهجة
* أحمد بن بلة
* أحمد السقا
* أحمد عصيد
* أحمد مجدي الدكروري
* مولاي أحمد الشريف
* تيران أحمد العبدي
* أحمد العباس
* أحمد بن محمد الصبيحي
* سيدي احمد السايح
* سيدي احمد لخدير
* سيدي احمد بنعيسى
* أحمد شوقي (مغني)

تصنيف:صفحة توضيح
عمر (سمية)

تصغير|
**عمر** ؤلا **عومار** () سمية د راجل عندها أصل عربي و عبري لي كاتعني "مزداهر، طويل لعمر" (ف لعربية) ؤلا "فصيح اللسان" (ف لعبرية). ف اللوغات لجرمانية كاينة سمية كاتشبه ليها لي كانلقاو ف سكانديناڤيا، و ب لحروف اللاتينية كيتكتبو بجوج بحال بحال  ؤلا .

السّمية د عمر منتاشرة بزاف ف الشرق لأوسط و شمال إفريقيا، و تا ف لبلدان لهيسپانية (لي ناطقة ب السپنيولية) كانلقاو السمية د ، لي غالبا نتاشرات فيها بسباب لوجود لإسلامي و ليهودي ف لأندلس.

## شخصيات
* عمر بن الخطاب
* عمر دهكون
* عمر الراضي
* عمر دخوش
* عمر عرشان
* عمر واهروش
* عمر المتيوي
* عمر بنجلون
* عمر بلافريج
* عمر رداد

## مصادر

تصنيف:سميات د أشخاص
تصنيف:كنيات
تصنيف:سميات عربية
تصنيف:سميات عربية ديال دكر
تصنيف:سميات ديال دكر
118

**118** هوّا عام ف تّقويم لڭريڭوري بدا نهار السبت ؤ سالا نهار السبت. هوّا لعام نمرة 118 ف لإيرا لعامة ؤ لفترة د بعد لميلاد، نمرة 18 ف لقرن 2، ؤ نمرة 9 ف لعقد ديال عوام 110.

118 كيوافق 520 ق.هـ-518 ق.هـ ف تّقويم لهيجري ؤ 1068 ف تّقويم لأمازيغي ؤ 10118 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
556

**556** هوّا عام مكبس ف تّقويم لڭريڭوري بدا نهار لخميس ؤ سالا نهار الجمعة. هوّا لعام نمرة 556 ف لإيرا لعامة ؤ لفترة د بعد لميلاد، نمرة 56 ف لقرن 6، ؤ نمرة 7 ف لعقد ديال عوام 550.

556 كيوافق 68 ق.هـ-67 ق.هـ ف تّقويم لهيجري ؤ 1506 ف تّقويم لأمازيغي ؤ 10556 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
1008

**1008** هوّا عام مكبس ف تّقويم لݣريݣوري بدا نهار الجمعة ؤ سالا نهار السبت. هوّا لعام نمرة 1008 ف لإيرا لعامة ؤ لفترة د بعد لميلاد، نمرة 8 ف لقرن 11، ؤ نمرة 9 ف لعقد ديال عوام 1000.

1008 كيوافق 398-399 ف تّقويم لهيجري ؤ 1958 ف تّقويم لأمازيغي ؤ 11008 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
79

**79** هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 79 ف لإيرا لعامة ؤ لفترة د بعد لميلاد، نمرة 79 ف لقرن 1، ؤ نمرة 10 ف لعقد ديال عوام 70.

79 كيوافق 560 ق.هـ-559 ق.هـ ف تّقويم لهيجري ؤ 1029 ف تّقويم لأمازيغي ؤ 10079 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
40

**40** هوّا عام مكبس ف تّقويم لڭريڭوري بدا نهار لحد ؤ سالا نهار التنين. هوّا لعام نمرة 40 ف لإيرا لعامة ؤ لفترة د بعد لميلاد، نمرة 40 ف لقرن 1، ؤ نمرة 1 ف لعقد ديال عوام 40.

40 كيوافق 600 ق.هـ-599 ق.هـ ف تّقويم لهيجري ؤ 990 ف تّقويم لأمازيغي ؤ 10040 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
1106

**1106** هوّا عام ف تّقويم لڭريڭوري بدا نهار التنين ؤ سالا نهار التنين. هوّا لعام نمرة 1106 ف لإيرا لعامة ؤ لفترة د بعد لميلاد، نمرة 6 ف لقرن 12، ؤ نمرة 7 ف لعقد ديال عوام 1100.

1106 كيوافق 499-500 ف تّقويم لهيجري ؤ 2056 ف تّقويم لأمازيغي ؤ 11106 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
9 قبل لميلاد

**9 قبل لميلاد** هوّا عام ف تّقويم ليولياني ف لفترة د قبل لميلاد. هوّا لعام نمرة 92 ف لقرن 1 قبل لميلاد، ؤ نمرة 2 ف لعقد ديال عوام 10 قبل لميلاد.

9 قبل لميلاد كيوافق 942 ف تّقويم لأمازيغي، ؤ 745 ف تّقويم رّوماني، ؤ 9992 ف تّقويم لهولوسيني.

## مصادر




تصنيف:عوام د تقويم لميلادي
تصنيف:مقالات زادهوم داريجابوت
عبد الرحمن

هادي صفحة د التوضيح، كلمة **عبد الرحمن** يمكن يكونو عندها هاد لمعاني:
* عبد الرحمن بنعمرو
* عبد الرحمن بن هشام
* سي حساين بن عبد الرحمن

تصنيف:صفحة توضيح
عباس

هادي صفحة د التوضيح، كلمة **عباس** يمكن يكونو عندها هاد لمعاني:
* آيت عباس
* عباس محمود لعقاد
* عباس لمساعدي
* عباس لفاسي
* عباس لجراري

تصنيف:صفحة توضيح
مهدي (توضيح)

هادي صفحة د التوضيح، كلمة **مهدي** يمكن يكونو عندها هاد لمعاني:
* سي مهدي
* محمد مهدي بنسعيد
* مهدي مهيب
* مهدي طاريمي
* مهدي بن بركة
* مهدي الناسولي

تصنيف:صفحة توضيح
مغارة بيزمون

**مغارة بيزمون** هو كهف أركيولوجي ف إقليم الصويرة كيرجع للفترة د قبلتاريخ، بضبط من لعصر لحجري جديد للعصر لحجري لقديم لوسطاني.

## أصل د سمية
بيزمون هي كلمة ب تامازيغت كاتعني لحفرة د سبوعا ولا بلاصة د تخبية د لبوءة.

## تاريخ
ف 2021 تعلن على كتيشاف أقدم حلي ف لعالم مصاوبين من لكوكياج عمرهم مابين 142000 و 150000 عام. ف دجنبر 2022، تلقات ف لمغارة بقايا عضمية ؤ مستحتات د سبع د لأطلس كيرجع تاريخ ديالها ل بين 110 ألف ؤ 100 ألف عام.

## مصادر

تصنيف:موقع أتاري ف لمغريب
ݣناوا

[تصغير|300px|<P ALIGN=center>ڭناوي ف السور د [سلا ف لمغريب.]]

**ڭناوا** ولاّ **تاڭناويت** هو نوع د لموسيقا مغريبي، لأصل ديالو هو التخلاط ما بين لموسيقا اللي جابوها لأفارقة من جنوب الصحرا مع ألحان وكلمات د لمغريب، و التقافة د لإسلام. بزاف د الناس تيسمّيو تاڭناويت موسيقا روحية، حيت تاتّغنا ف مناسبات (كيتسمّاو الليالي) اللي تيبغي فيها لواحد يترفع، كتيرشي باللي بزاف د لألحان فيها كاتعاود وكاتخلي اللي كيسمعها يبقا متبعها بزاف، بحال إلا مجدوب.

كيتخدّمو بزاف د لآلات ف لموسيقا د ڭناوا، منهم لقراقب و الطبل و لڭنبري ولاّ السنتير. اللي كيغنّي هاد لموسيقا كيتسمّا معلّم ڭناوي. ف 2019، دخلّات ليونيسكو هاد لموسيقا ف اللائحة د الترات اللامادي د لإنسانية.
## مصادر


تصنيف:ستيل د لمزيكة ف لمغريب